《送周驿丞复职还夔州》
明代·罗亨信

潞河春尽水如蓝，送客临期酒半酣。奏最喜承新宠渥，归荣还署旧官衔。

秦淮柳暗摇深绿，巴蜀山高滴翠岚。历涉也知诗兴好，吟成毋惜寄来缄。

作者简介：（1377—1457）广东东莞人，字用实，号乐素。永乐二年进士。授工科给事中。正统五年以右佥都御史巡抚宣府、大同，擢右副都御史。土木之变时，誓诸将死守宣府，人心始定。也先挟英宗至，不纳。据要冲孤城，外御强敌，内屏京师。景帝即位，进左副都御史，寻致仕归，卒于家。有《觉非集》。